Riżoluzzjoni tal-Parlament Ewropew dwar il-bidla fil-klima



Official Journal 287 E , 29/11/2007 P. 0344 - 0349



P6_TA(2007)0038 Bidla fil-klima Riżoluzzjoni tal-Parlament Ewropew dwar il-bidla fil-klima Il-Parlament Ewropew, - wara li kkunsidra t-tnax-il sessjoni tal-Konferenza tal-Membri (COP 12) tal-Konvenzjoni Kwadru tan-Nazzjonijiet Uniti dwar il-Bidla fil-Klima (UNFCCC) u t-tieni sessjoni tal-Konferenza ta' l-Istati Kontraenti li serviet bħala l-Laqgħa tal-Membri tal-Protokoll ta' Kyoto (COP/MOP 2) li saret f'Nairobi, il-Kenja, bejn is- 6 u s- 17 ta' Novembru 2006, - wara li kkunsidra r-riżoluzzjonijiet preċedenti tiegħu dwar il-bidla fil-klima, u b'mod partikulari dawk tas- 16 ta' Novembru 2005 dwar "Nirbħu l-Ġlieda kontra l-Bidla fil-Klima Dinjija" [1] u tas- 26 ta' Ottubru 2006 dwar l-Istrateġija ta' l-Unjoni Ewropea għall-Konferenza ta' Nairobi (COP 12 u COP/MOP 2) [2], - wara li kkunsidra l-Komunikazzjoni mill-Kummissjoni lill-Kunsill, lill-Parlament Ewropew, il-Kumitat Ekonomiku u Soċjali Ewropew u lill-Kumitat tar-Reġjuni bl-isem "Il-Limitazzjoni tal-Bidla fil-Klima Dinjija għal 2 gradi Celsius — It-triq lejn l-2020 u lil hinn" (COM(2007)0002, - wara li kkunsidra l-konklużjoni approvata formalment approvata fit- 2 ta' Frar 2007 fl-110 Sessjoni tal-Grupp ta' Ħidma I ta' l-Bord Intergovernattiv tal-Bidla fil-Klima, li saret f'Pariġi, bħala kontribut għar-Rapport tar-Raba' Evalwazzjoni ta' l-IPCC li jiddeskrivi l-għarfien attwali tal-fatturi li jipprovokaw ilbidla fil-klima, fatturi kemm umani u kemm naturali u jipprovdi stima tal-bidla fil-klima mbassra filġejjieni, - wara li kkunsidra l-Artikolu 103(2) tar-Regoli ta' Proċedura tiegħu, A. billi avvenimenti estremi ta' maltemp riċenti, bħalma kienet il-maltempata Kyrill li ħalliet ħafna ħsara, wasslu għal dibattitu aktar intensiv dwar il-bidla fil-klima, B. billi avveniment wieħed estrem fit-temp ma jistax jintrabat direttament mal-bidla fil-klima iżda ma jistax jiġi injorat il-fatt li ħafna xjentisti jqisu li ż-żieda fl-intensità ta' avvenimenti estremi fit-temp huma marbuta mal-bidla fil-klima, C. billi rapporti xjentifiċi reċenti jagħtu lok għal tħassib dwar il-possibilità li l-proċessi tal-bidla fil-klima li diġà qed iseħħu jistgħu jitħaffu minħabba varji forom ta' rispons pożittiv, 1. Jenfasizza l-urġenza li jittieħdu azzjonijiet konkreti fuq livell dinji sabiex jaffrontaw il-bidla fil-klima, kif ukoll il-ħtieġa għal tmexxija politika li tmexxi l-proċess 'il quddiem; 2. F'dan il-kuntest jilqa' b'sodisfazzjon il-fatt li kemm il-Kummissjoni kif ukoll il-Presidenza attwali poġġew il-bidla fil-klima fil-qalba ta' l-aġenda politika tagħhom; 3. Iħeġġeġ lill-Unjoni Ewropea sabiex iżżomm l-irwol prinċipali tagħha fin-negozjati bil-għan li jitwaqqaf qafas internazzjonali dwar il-bidla fil-klima wara l-2012 u biex iżżomm livell għoli ta' ambizzjoni f'diskussjonijiet fil-ġejjieni ma' l-imsieħba internazzjonali tagħha; 4. Iħeġġeġ lill-Unjoni Ewropea sabiex turi d-determinazzjoni tagħha billi tindirizza l-bidla fil-klima permezz ta' progress li jitkejjel fit-tnaqqis ta' l-emissjonijiet tagħha ta' gassijiet b'effett ta' serra (GHG) u billi tilħaq il-miri domestiċi u internazzjonali tagħha għat-tnaqqis ta' emissjonijiet; 5. Jagħraf li s-sehem ta' l-UE fl-emissjonijiet ta' GHG — li skond ir-Raba' kommunikazzjoni nazzjonali mill-Komunita' Ewropea taħt l-UNFCCC (COM(2006)0040) jammonta għal 14 % — tista' tidher baxxa; madankollu, jenfasizza li, meta mkejjel f'termini ta' l-emissjonijiet per capita, is-sehem ta' l-UE huwa fost logħla fid-dinja; sabiex jitnaqqsu dawn id-differenzi, ifakkar lill-Kummissjoni u lill-Istati Membri bl-obbligi tagħhom skond il-Protokoll ta' Kyoto u l-Ftehim ta' Marrakesh sabiex jiżguraw is-supplimentarjetà ta' l-użu tagħhom ta' mekkaniżmi flessibbli; 6. Jenfasizza l-ħtieġa sabiex jitħaffu b'mod sinifikanti n-negozjati internazzjonali dwar il-qafas ta' wara l-2012 sabiex ikun żgurat li ma jkunx hemm vojt bejn l-ewwel u t-tieni perijodi ta' impenn taħt il-Protokoll ta' Kyoto u sabiex il-komunità internazzjonali tingħata żmien biex tippjana l-miżuri meħtieġa; itenni millġdid l-appell tiegħu sabiex tintlaħaq ftehima sa l-aħħar ta' l-2008 u mhux aktar tard mill-2009; 7. Jenfasizza li l-UE għandha tibbaża l-istrateġija tagħha fuq is-suppożizzjoni li ser tintlaħaq ftehima dwar qafas għal wara l-2012 rigward il-bidla fil-klima fuq livell internazzjonali; għaldaqstant jemmen li għadu kmieni sabiex f'dan l-istadju tiġi diskussa strateġija dwar x'jista' wieħed jirrikorri għalih f'każ li ma tintlaħaqx ftehima internazzjonali; 8. Ifakkar li, kif stipulat fir-riżoluzzjonijiet tas- 16 ta' Novembru 2005 u tas- 26 ta' Ottubru 2006 hawn fuq imsemmija, u parzjalment rikonoxxuta mill-Kummissjoni fil-komunikazzjoni tagħha, l-istrateġija ta' l-UE dwar il-bidla fil-klima għandha tkun ibbażata fuq l-objettivi ewlenin li ġejjin: i) li ż-żieda fit-temperatura medja globali tkun limitata għal 2°C ogħla mil-livelli ta' qabel lindustrijalizzazzjoni; ii) li sa l-2020 jitwettaq tnaqqis globali fl-emissjonijiet għall-pajjiżi industrijalizzati kollha ta' 30 % meta mqabbla mal-livelli ta' emissjoni ta' l-1990, bil-ħsieb li jintlaħaq tnaqqis ta' xi 60-80 % sa l-2050; 9. Jiddispjaċih għan-nuqqas ta' ċarezza tal-'pakkett dwar l-enerġija u l-klima' tal-Kummissjoni fir-rigward ta' l-objettiv ta' tnaqqis ta' l-emmissjoni ta' GHG sa l-2020; jenfasizza li hija meħtieġa talanqas riduzzjoni globali ta' 30 % għall-pajjiżi industrijalizzati kollha sabiex ikun hemm possibilità raġonevoli li jintlaħaq lobjettiv ta' l-UE li tillimita ż-żieda tat-temperatura medja għal 2°C; 10. Jinsisti li l-UE għandha tibbaża l-politiki interni u l-miżuri kollha fuq il-mira ta' tnaqqis ta' 30 % sa l- 2020 meta mqabbel mal-livelli ta' l-1990; 11. Jenfasizza li, sabiex jintlaħaq ftehim fuq livell internazzjonali dwar tnaqqis ta' 30 % ta' l-emissjonijiet ta' GHG fil-pajjiżi kollha industrijalizzati, l-Unjoni Ewropea trid tiffoka mhux biss fuq politika ambjentali iżda wkoll fuq politika barranija u ta' kummerċ internazzjonali kif ukoll fuq rieda biex tbiddel id-domanda għall-enerġija u għal riżorsi naturali oħra, u li għaldaqstant, din l-istampa aktar wiesgħa trid tkun parti middiskussjoni dwar l-istrateġija sabiex jintlaħaq l-objettiv imsemmi hawn fuq; 12. Iqis li l-Istati Membri żviluppati f'sens ekonomiku esportaw għadd kbir ta' l-enerġija tagħhom — u attivitajiet u teknoloġiji tagħhom li jikkonsmaw r-riżorsi naturali lejn pajjiżi anqas żviluppati, fejn l-istess attività possibilment tikkawża emissjonijiet ogħla ta' GHG; għaldaqstant iħeġġeġ lill-Kummissjoni u lill-Istati membri sabiex jistabbilixxi linji politiċi li ma jħallux li jsiru dawn il-prattiki; 13. Jinsisti dwar ir-responsabilità speċifika tal-pajjiżi żviluppati li jaffrontaw il-bidla fil-klima fuq livell dinji; jistieden, għalhekk, lill-Partijiet ta' l-UNFCCC fl-Anness I biex jissodisfaw l-impenji eżistenti tagħhom u biex jadottaw objettivi ambizzjużi għat-tieni perijodu ta' impenn wara l-2012; jistieden, barra minn hekk, lil dawk il-pajjiżi industrijalizzati li għadhom ma rratifikawx il-Protokoll ta' Kyoto biex jerġgħu jikkunsidraw il-pożizzjoni tagħhom, biex jieħdu miżuri domestiċi vigorużi, u biex jieħdu rwol attiv f'negozjati internazzjonali fil-ġejjieni, bil-ħsieb li jipparteċipaw fis-sistema għal bidla tal-klima fil-futur; 14. Jistieden lill-Kummissjoni u lill-Istati Membri sabiex jinvestigaw il-possibilità li jadottaw miżuri ta' aġġustamenti konfinali applikabbli għall-kummerċ sabiex ipattu kwalunkwe vantaġġ kompetittiv fuq żmien qasir li jista' jkollhom il-produtturi f'pajjiżi industrijalizzati mingħajr restrizzjonijiet ta' emissjonijiet ta' karbonju; 15. Itenni l-proposti tiegħu li jirrevedi l-Iskema tal-Kummerċ ta' l-Emissjonijiet (ETS) bil-għan li jkun armonizzat il-metodu ta' allokazzjoni fuq il-bażi ta' punti ta' referenza u irkant; jipproponi li l-allokazzjoni mingħajr ħlas taċ-ċertifikati ta' emissjoni għandha tonqos u jissuġġerixxi lill-Istati Membri li l-flus iġġenerati, pereżempju, mill-irkantar għandhom jingħataw lura liċ-ċittadini u l-intrapriżi affettwati; 16. Jaqbel mal-Kummissjoni li l-partijiet ta' l-UNFCCC fl-Anness I iridu jkunu aktar involuti fil-proċess, iżda jenfasizza li l-pajjiżi li qed jiżviluppaw m'għandhomx jitqiesu bħala blokk wieħed u li l-attivitajiet imwettqa minn jew ġo pajjiżi li qed jiżviluppaw għandhom ikunu ddifferenzjati fuq il-bażi taċ-ċirkustanzi nazzjonali partikulari tagħhom; jenfasizza wkoll li l-inqas pajjiżi żviluppati m'għandhomx ikunu meħtieġa jieħdu l-ebda impenji; 17. Sabiex ikunu żgurati kundizzjonijiet internazzjonali indaqs, jistieden lill-Kummissjoni u lill-Istati Membri biex jikkunsidraw li jipproponi objettivi settorjali għall-industriji li jesportaw li jikkonsmaw ħafna enerġija f'pajjiżi mingħajr impenji ta' tnaqqis ta' emissjonijiet li jorbtu bħala suppliment għall-objettivi ta' emissjoni li jorbtu għall-pajjiżi industrijalizzati; 18. Jenfasizza li l-politika dwar l-enerġija hija element kruċjali ta' l-istrateġija dinjija ta' l-UE dwar il-bidla fil-klima u li d-diversifikazzjoni tar-riżorsi ta' l-enerġija li jiġġeddu u l-bidla lejn l-aktar teknoloġiji b'effiċjenza għandha potenzjal qawwi għat-tnaqqis ta' emissjonijiet filwaqt li tiżgura anqas dipendenza enerġetika fuq sorsi esterni; 19. Jemmen li l-ineffiċjenza attwali ta' ħafna impjanti ta' l-enerġija elettrika hija kontributur prinċipali għall-problema tat-tisħin globali u jappella lill-Kummissjoni biex tressaq proposti sabiex l-Istati Membri kollha jridu jiżguraw li l-enerġija li toħroġ bħala prodott sekondarju ta' ġenerazzjoni ta' l-elettriku tkun ukoll ta' użu permezz ta' teknoloġija tas-sħana u l-enerġija; 20. Iqis li hemm potenzjal għoli għal tnaqqis fl-emissjonijiet fil-qasam ta' l-effiċjenza enerġetika; jistieden lill-Kummissjoni u lill-Istati Membri sabiex jadottaw miżuri u miri ambizzjużi f'dan il-qasam u biex jesploraw il-possibilità li jmorru lil hinn mill-mira ta' tnaqqis ta' 20 % proposta mill-Kummissjoni; 21. Iqis li b'sistemi nazzjonali bbilanċjati sewwa ta' taxxa u levy, l-effiċjenza enerġetika fl-Istati Membri tista' titkabbar u l-konsum ta' l-enerġija bla bżonn tista' tkun evitata; 22. Barra minn hekk jistieden lill-Kummissjoni u lill-Istati Membri biex jagħmlu skrutinju tal-possibilità li tiġi stabbilità sistema ta' taxxa għall-UE kollha bl-għan li tippromwovi ekonomija li tipproduċi livelli baxxi ta' karbonju, li tħeġġeġ l-użu ta' l-aħjar teknoloġiji u l-aħjar proċessi ta' produzzjoni disponibbli u aktar modi ta' konsumazzjoni sostenibbli għal dan l-għan; 23. Jistieden lill-Istati Membri biex iwettqu l-impenji tagħhom billi jieħdu l-miżuri xierqa biex jiżguraw limplimentazzjoni fil-pront tad-Direttiva 2002/91/KE tal-Parlament Ewropew u tal-Kunsill tas- 16 ta' Diċembru 2002 dwar il-prestazzjoni tal-bini [3], li daħlet fis-seħħ fl- 4 ta' Jannar 2003, li t-tifdil li huma effettivi flinfiq fis-settur tal-bini huwa stmat għal madwar 22 %; għalhekk jistieden lill-Kummissjoni biex tiftaħ proċedimenti kontra dawk l-Istati Membri li għadhom ma' ħadux il-miżuri meħtieġa, kif mitluba, biex jimplimentaw id-Direttiva 2002/91/KE; 24. Jenfasizza li l-konsum ta' l-enerġija qed jiżdied l-aktar fis-settur tat-trasport u li t-trasport tat-triq jikkontribwixxi madwar 25 % ta' l-emissjonijiet tad-CO2 tal-Komunità; għalhekk jitlob għal tisħiħ tat-trasport pubbliku; u jitlob miżuri li jorbtu għas-settur tat-trasport, inkluża l-avjazzjoni, biex isir tnaqqis ta' l-emissjonijiet daqs dawk f'setturi oħra sa l-2020; u jitlob ukoll l-iżvilupp ta' trasport pubbliku aktar integrat u favur l-ambjent, li jirrispetta l-ambjent u r-riżorsi naturali; 25. Jenfasizza l-bżonn urġenti li l-emissjonijiet ta' CO2 mill-karozzi jitnaqqsu u għalhekk jinsisti li l-Kummissjoni timponi objettiv li jorbot ta' 120 gramma għal kull kilometru sa l-2012 għall-karozzi ġodda għallpassiġġieri mqegħdin fis-suq fl-Unjoni Ewropea; 26. Itenni s-sejħa tiegħu sabiex l-emissjonijiet mill-avjazzjoni u t-trasport marittimu jkunu inklużi flimpenji internazzjonali ta' tnaqqis tal-gassijiet b'effett ta' serra għall-perjodu ta' wara l-2012, u jappella għal sforzi mġedda sabiex ikunu introdotti taxxi fuq il-pitrolju fuq livell ta' l-UE u fuq livell globali; 27. Jinnota il-proposta ta' mira li torbot biex jiżdied il-livell ta' enerġija li tiġġedded fit-taħlita ta' l-enerġiji ta' l-UE għal 20 % sa l-2020 bħala punt tat-tluq tajjeb;;imma jikkunsidra li din il-mira għandha tiżdied għal 25 % tat-taħlita ta' l-enerġiji ta' l-UE; 28. Jinnota n-nuqqas ta' miri settorjali li jorbtu għall-enerġiji li jiġġeddu,; jiġbed l-attenzjoni għall-fatt li dawn peress li dawn biss iwasslu għal riduzzjoni reali ta' gassijiet b'effett ta' serra sabiex tkun affrontata lbidla fil-klima; iħeġġeġ lill-Kummissjoni biex barra l-mira ġenerali,tipproponi lill-Istati Membri li jressqu miri speċifiċi b'mod partikulari għall-ġenerazzjoni ta' l-elettriċità, għat-tisħin u t-tkessiħ, għas-settur għal enerġija li tiġġedded li jqisu s-sitwazzjonijiet differenti tagħhom kif propost mill-istudju ta' l-impatt għall-Pjan ta' Direzzjoni ta' l-Enerġija li Tiġġedded (COM(2006)0848); 29. Itenni li t-tisħin u t-tkessiħ b'enerġija li tiġġedded joffri potenzjal kbir għal tnaqqis effettiv meta mqabbel man-nefqa tad-CO2 u tnaqqis ta' dipendenza fuq il-fjuwils fossili; jiddispjaċih tal-fatt li l-Kummissjoni ma resqitx proposta għal direttiva biex tappoġġja t-tisħin u t-tkessiħ b'enerġiji li jiġġeddu kif imwiegħda lill-Parlament Ewropew imma jinnota li miżuri leġiżlattivi fil-qasam għadhom ppjanati mill-Kummissjoni; 30. Itenni b'insistenza r-rakkomandazzjonijiet tiegħu għal proposta rigward it-tisħin u t-tkessiħ b'enerġija li tiġġedded li ssemmiet fir-riżoluzzjoni ta' l- 14 ta' Frar 2006 [4]; 31. Jinnota l-proposta mill-Kummissjoni għal objettiv minimu li jorbot għall-bijofjuwils ta' 10 % tal-fjuwils għall-vetturi fl-2020; huwa tal-fehma li mira ta' 12.5 % tkun ukoll realistika u mixtieqa; jenfasizza limportanza tal-produzzjoni sostenibbli tal-bijofjuwils; jitlob lill-Kummissjoni biex tintroduċi skema u standards ta' ċertifikazzjoni (eż. leġiżlazzjoni teknika) li jippermettu produzzjoni sostenibbli ta' bijofjuwils, applikabbli għall-bijofjuwils prodotti ġewwa l-Unjoni Ewropea u għal dawk importati; 32. Jinnota li l-Kummissjoni tirrikonoxxi, fuq perjodu medju ta' żmien, l-irwol importanti tal-fjuwils fossili u l-possibilità li jsiru aktar studji sabiex titnaqqas l-intensità tal-karbonju skond il-mira ta' 2° C għattnaqqis tas-CO2; iqis li dawn il-miżuri għandhom jinkludu modernizzazzjoni kontinwa u titjib ta' l-effiċjenza tagħhom; l-iżvilupp ta' ġenerazzjoni ġdida ta' installazzjonijiet; it-tkomplija ta' l-iżvilupp ta' metodu effiċjenti u ekonomiku għall-qbid u l-ħażna tal-karbonju fit-trattament tal-faħam, gass u żejt, skond id-deċiżjonijiet meħuda mill-Pjattaforma Teknoloġika Ewropea dwar Impjant tal-Fjuwil Fossilu Mingħajr l-Ebda Emissjoni, u t-tneħħija ta' l-ostakoli li hemm minħabba l-leġiżlazzjoni ta' l-UE; jirrikonoxxi l-irwol tat-teknoloġiji tal-qbid u l-ħażna tal-karbonju fit-tnaqqis ta' l-emissjonijiet ta' gass b'effett ta' serra; 33. Jappoġġja s-sħubija għall-enerġija pproposta ma' l-Afrika; madankollu, jirrakkomanda b'mod ferm biex tiġi stabbilita sħubija simili maċ-Ċina u l-Indja wkoll, b'kunsiderazzjoni tat-tkabbir rapidu ħafna ta' lemissjonijiet GHG f'dawn il-pajjiżi u l-bżonn urġenti biex jiġu megħjuna fil-bini ta' kapaċità kif ukoll investimenti f'teknoloġiji ħielsa mill-karbonju, ta' karbonju baxx u effiċjenti fl-enerġija ((b'attenzjoni speċjali sabiex l-enerġiji li jiġġeddu jkollhom il-prijorità) filwaqt li jinsisti li l-UE taħdem mar-reġjuni relevanti biex twaqqaf id-deforestazzjoni tropikali u minflok tħeġġeġ l-afforestazzjoni u r-riforestazzjoni; aktar minn hekk, jipproponi li l-koperazzjoni fl-enerġija mar-Russja, l-Ukraina, l-Afrika ta' Fuq u l-pajjiżi tal-baħar Kaspju tiġi msaħħa; 34. Jikkunsidra li sforzi sinifikanti biex jitnaqqsu l-emissjonijiet imorru flimkien ma' żvilupp ekonomiku u huma wkoll prerekwiżiti għal żvilupp ekonomiku sostenibbli fid-deċenni li ġejjin; itenni li teknoloġiji ambjentali jistgħu jagħtu vantaġġ kompetittiv lill-Unjoni Ewropea filwaqt li jikkontribwixxu ħafna għat-tnaqqis ta' l-emissjonijiet; jinnota li t-teknoloġiji ambjentali huma għaldaqstant il-qalba ta' strateġija ta' żvilupp sostenibbli kompatibbli ma' l-impenji ta' Kyoto ta' l-UE u ma' l-istrateġija ta' Liżbona; 35. Jenfasizza l-prezz ekonomiku, soċjali u ta' saħħa tan-nuqqas ta' azzjoni murija, fost l-oħrajn, minn Stern Review dwar l-ekonomija tal-bidla fil-klima; jerġa' jfakkar li n-nuqqas ta' azzjoni jikkawża dannu li jikkorrispondi għal 5-20 % tal-GDP dinji fis-sena, filwaqt li l-ispejjeż ta' politika tal-klima u investiment sodi f'teknoloġiji nodfa huma stmati bejn 0.5% u 1 % tal-GDP dinji annwali sa l-2050, mingħajr ma ġew ikkunsidrati l-benefiċċji ambjentali u ta' saħħa anċillari; jirrikonoxxi li d-dewmien ta' azzjoni ser iżid ir-riskju ta' effetti ambjentali negattivi u spejjeż ta' mitigazzjoni; 36. Jirrikonoxxi li l-bidla fil-klima qed tikkawża problemi ambjentali serji li jeħtieġu azzjoni immedjata min-naħa ta' l-UE u tal-komunità internazzjonali; jemmen li sa l-2050 il-proporzjon il-kbir tal-ħtiġijiet ta' lenerġija li għandha l-UE jrid jiġi minn għejun mingħajr karbonju jew jiġi magħmul b'teknoloġiji li jżommu l-emissjonijiet ta' gass b'effett ta' serra, b'enfasi fuq l-iffrankar ta' l-enerġija, l-effiċjenza u l-enerġiji li jiġġeddu u li għaldaqstant hemm bżonn li jiġi stabbilit pjan ta' direzzjoni ċar sabiex jintlaħaq dak l-objettiv; jistieden lill-Kummissjoni sabiex tiffissa objettivi ambizzjuzi imma realistiċi sabiex it-teknoloġiji ta' l-enerġija li jipproduċu emissjonijiet baxxi ħafna ta' CO2 jew li ma jipproduċux dawn l-emissjonijiet kif ukoll dawk newtri f'termini ta' CO2, jipprovdu 60 % tad-domanda Ewropea għall-elettriku sa l-2020, b'appoġġ għall-objettivi klimatiċi u tas-sigurtà tal-provvista Ewropej; 37. Hu ta' l-opinjoni li riċerka f'dan il-qasam għandha tiġi stimulata u miri ċari ta' twettiq ambjentali għandhom jiġu adottati sabiex jitħeġġeġ l-iżvilupp u l-użu ta' teknoloġiji aħjar u aktar favur l-ambjent; 38. Isostni li t-tnaqqis ta' l-emissjonijiet dinjin ma jridx iwassal għal theddid ieħor bħal proliferazzjoni nukleari jew terroriżmu; għalhekk jemmen li l-enerġija nukleari għandha tibqa' eskluża mill-Mekkaniżmu għal Żvilupp Nadif u l-Implimentazzjoni Konġunta (Clean Development Mechanism/Joint Implementation — CDM/JI) jew mekkaniżmi oħra mmirati lejn l-ippremjar ta' tnaqqis ta' emissjonijiet fil-pajjiżi li għadhom jiżviluppaw; 39. Iħeġġeġ involviment dirett akbar fl-isforzi ta' mitigazzjoni fil-livell taċ-ċittadin Ewropew; għalhekk jistieden lill-Kummissjoni biex tintensifika l-attivitajiet tagħha għall-qawmien ta' kuxjenza dwar l-urġenza tas-sitwazzjoni bl-għan li l-individwi jiġu informati dwar l-irwol tagħhom fil-kontroll tal-bidla fil-klima; 40. Jerga' jappella lill-Unjoni Ewropea u lill-Istati Membri tagħha biex tadotta politika ambizzjuża ta' sħubijiet ta' teknoloġija ma' pajjiżi li qed jiżviluppaw u titrasferixxi teknoloġiji nodfa lil dawn il-pajjiżi, sabiex jgħinuhom jiżviluppaw l-ekonomiji tagħhom u jżidu l-welfare tagħhom b'mod aktar sostenibbli; 41. Jistieden lill-Kummissjoni biex tevalwa r-riperkussjonijiet tal-bidla fil-klima minħabba ż-żieda tat-temperatura ta' l-art, it-tnaqqis tax-xita u l-istat ta' l-ilma ta' l-art; jikkunsidra importanti b'mod speċjali li jiġu studjati l-effetti tat-tnaqqis ta' żoni ta' art kultivabbli bħala sors ta' bijomassa u bħala depożitu tal-karbonju; jenfasizza l-importanza ta' ċerti prattiki ta' immaniġġjar agrikolu; 42. Jistieden lill-kumitati kollha rilevanti tiegħu u lid-delegazzjonijiet sabiex jaħdmu flimkien mill-qrib fuq il-bidla fil-klima, sabiex il-politika industrijali, il-politika enerġetika, tat-trasport, ta' l-agrikoltura, tarriċerka u ta' l-iżvilupp tiegħu u inizjattivi oħra jkunu kkoordinati aħjar ma' l-objettivi tal-bidla fil-klima, u sabiex il-bidla fil-klima ta' spiss titqajjem fuq livell ta' delegazzjonijiet interparlamentari u fil-kuntest tad- Djalogu Leġiżlattiv Transatlantiku; 43. Jistieden lit-tliet Presidenzi (il-Ġermanja, il-Portugall, is-Slovenja) sabiex jiżguraw li l-momentum dwar il-bidla fil-klima jitħaffef, filwaqt li jiżdied il-livell ta' l-impenn politiku u n-numru ta' l-imsieħba internazzjonali fi ħdan il-proċess fuq livell internazzjonali; 44. Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill, lill-Kummissjoni, lill-gvernijiet u lill-parlamenti ta' l-Istati Membri u lis-Segretarjat ta' l-UNFCCC, bit-talba li tiġi ċċirkulata malpartijiet kontraenti kollha li m'humiex fl-UE. [1] ĠU C 280 E, 18.11.2006, p. 120. [2] Testi Adottati, P6_TA(2006)0460. [3] ĠU L 1, 4.1.2003, p. 65. [4] ĠU C 290 E, 29.11.2006, p. 115. --------------------------------------------------